Íslandsmeistarar Selfoss . sunnlenska.is / Guðmundur Karl Samtök íþróttafréttamanna verðlauna árlega lið ársins og þjálfara ársins um leið og íþróttamaður ársins er útnefndur . Nú hefur verið skýrt frá því hverjir eru í efstu sætum í kjörinu og þar eiga Selfyssingar sína fulltrúa . Patrekur Jóhannesson , sem þjálfaði karlalið Selfoss í handbolta á síðasta vetri , er einn þriggja efstu í valinu á þjálfara ársins . Undir stjórn Patreks urðu Selfyssingar Íslandsmeistarar í fyrsta skipti . Alfreð Gíslason , handknattleiksþjálfari hjá Kiel og Óskar Hrafn Þorvaldsson , sem þjálfaði karlalið Gróttu í knattspyrnu á liðnu sumri koma einnig til greina sem þjálfari ársins . Karlalið Selfoss í handknattleik er svo tilnefnt sem lið ársins , ásamt kvennaliði Vals í handbolta og kvennliði Val í körfubolta . Úrslitin í kjörinu verða tilkynnt að kvöldi laugardagsins 28. desember þegar SÍ og ÍSÍ halda sitt árlega verðlaunahóf .